Osnovni dohodak
<s>Osnovni dohodak jeste ideja socijalne i ekonomske politike koja zagovara bezuslovnu i redovnu novčanu isplatu svakom građaninu društva.</s><s>Za razliku od programa socijalne pomoći osnovni dohodak je bezuslovan i isplaćuje se svakom građaninu bez obzira na njegov socijalni status.</s><s>Svrha osnovnog dohotka jeste izmena postojećih sistema socijalne zaštite koji ne uspevaju da se izbore sa socijalnim problemima modernog doba.</s>

<s>Ideja osnovnog dohotka podržava ciljeve kao što su: sloboda, jednakost, solidarnost, dostojanstvo pojedinca, pravedna raspodela društvenog bogatstva, fleksibilnost tržišta rada, borba protiv siromaštva, borba protiv nehumanih uslova rada, istinska nezavisnost pojedinca, poboljšanje položaja žena u društvu itd.</s>

<s>Visina osnovnog dohotka treba da odgovara minimumu neophodnom za pokrivanje osnovnih životnih potreba pojedinca.</s><s>U slučaju kada visina osnovnog dohotka nije dovoljna za pokrivanje osnovnih životnih potreba u pitanju je delimični osnovni dohodak.</s>

<s>Definicija 
Prema Basic Income Earth Network (Svetska mreža osnovnog dohotka) definicija osnovnog dohotka glasi:</s>

<s>"Osnovni dohodak je dohodak koji isplaćuje jedna politička zajednica svim svojim članovima na individualnoj osnovi bez provere sredstava ili radnih zahteva"</s>

<s>Ideju osnovnog dohotka ne treba mešati sa idejom minimalnog dohotka, vrstom socijalne pomoći koja postoji u zemljama Evropske unije, jer se razlikuje na tri važna načina:
 isplaćuje se pojedincima, a ne domaćinstvima
 isplaćuje se nezavisno od prihoda iz drugih izvora
 isplaćuje se bez zahteva za izvršenje rada kao nadoknade ili spremnosti da se prihvati posao koji je ponuđen</s>

<s>Jedini uslov da bi se stekao osnovni dohodak jeste državljanstvo, odnosno dokaz da pojedinac pripada političkoj zajednici.</s><s>Stoga se osnovni dohodak označava i kao bezuslovni osnovni dohodak (Uncoditional Basic Income).</s>

<s>Primeri u svetu</s>

<s>Aljaska 
Stanovnici Aljaske od 1981. godine primaju osnovni dohodak koji se isplaćuje zahvaljujući prihodima od naftnog bogatstva.</s><s>Osnovni dohodak Aljaske zapravo je dividenda koju isplaćuje Alaska Permanet Fund (Trajni fond Aljaske).</s><s>Visina dividende nije dovoljna za pokrivanje osnovnih životnih troškova, stoga je u pitanju delimični osnovni dohodak.</s>

<s>Brazil 
U Brazilu je 2004. godine donesen zakon 10.835/2004.</s><s>Zakon predviđa postepeno uvođenje osnovnog dohotka počevši od najsiromašnijih.</s>

<s>Namibija 
U Namibiji, u mestu Otjivero – Omitara, sproveden je od januara 2008. do decembra 2009. godine prvi pilot projekat osnovnog dohotka u svetu.</s><s>Svakom stanovniku sela isplaćivana je suma od 100 N$.</s><s>Nakon decembra 2009. godine nastavljeno je sa umanjenom isplatom od 80 N$.</s><s>Isplata je u potpunosti obustavljena marta 2012. godine.</s><s>Pilot projekat pokrenut je sa ciljem da ubedi vlasti da uvedu osnovni dohodak na nivou cele Namibije.</s><s>Uprkos pozitivnim rezultatima, podrška vlade je izostala.</s>

<s>Indija 
Od 2011. godine u nekoliko sela u Indiji odvija se projekat osnovnog dohotka.</s><s>Odrasli stanovnici sela dobijaju svakog meseca 200 Rupija (4,4 US$), a njihova deca pola te sume.</s>

<s>Reference</s>

<s>Spoljašnje veze</s>

<s>-{Grundeinkommen – ein Kulturimpuls , dokumentarni film}-
 -{Basic Income Earth Network}-
 -{Netzwerk Grundeinkommen}-
 -{Unternimm die Zukunft}-
 -{The U.S. Basic Income Guarantee Network}-
 -{Center for Economic and Social Justice}- 
 -{Basic income for all by Philippe van Parijs, Boston Review}-</s>

<s>Ekonomska sociologija
Rad</s>

